Sweedse minister van integrasie lieg oor verkragtingsyfer – praag.co.za — 20 jaar jonk!
Die mees onlangse syfers toon duidelik ‘n 13 persent toename in aangemelde seksuele misdade in Swede in 2016, en ‘n algemene toename oor die afgelope tien jaar.
Tydens ‘n onlangse onderhoud met die BBC, het die minister egter verklaar: “Ons kan sien dat die vlakke afgaan, en afgaan, en afgaan,” maar ongelukkig is dit nie die geval nie.
Sweedse sosiale media asook Twitter was aan die brand met ‘n geskal van verontwaardiging oor haar misleidende verklaring tydens haar TV-optrede.
‘n Sweedse politikus, Elisabeth Svantesson het getwiet: “Ons het nie nog fopnuus nodig nie.” Sy het ook ‘n beroep op die Minister gedoen om haarself te verduidelik. “Op watter manier is die aantal seksuele misdade besig om te verminder?”
Johansson moes vinnig haarself Saterdag red van ‘n yslike verleentheid. “Ek het my antwoord gebaseer op inligting wat ek het op daardie oomblik gehad het,” het sy aan die koerant Dagens Nyheter vertel. Dit klink onheilspellend soos ‘n verduideliking vir ‘n ideologiese vooroordeel want ‘n minister van sogenaamde “integrasie” wat nie eers die basiese kennis dra van wat die immigrante mee doenig is nie, laat ‘n mens wonder.
“Die voorlopige syfers vir 2016 toon ongelukkig dat die syfers aan die toeneem is,” het sy gesê en bygevoeg: “Dit is belangrik om korrek te wees, natuurlik.” Die aantal verkragtings in Swede het met 13 persent in 2016 toegeneem tot 6 560, ‘n syfer waarvan die Minister baie bewus moes gewees het.
Johansson, het tydens haar onderhoud op BBC News, ook ontken dat daar enige verband tussen misdaad en immigrasie is: “Ons kan geen verband tussen misdaad en immigrasie sien nie.”
“Ons is ‘n immigrasieland al vir twintig jaar … in dieselfde tyd, het die misdaadvlakke afgegaan. So ons kan nie regtig ‘n verband sien nie”, het sy gesê.
“Die vlak van verkragtings is nie eintlik hoog in Swede nie”, het sy ook gesê, nadat Nigel Farage onlangs gesê het Malmö is die “verkragtinghoofstad van Europa”. Die minister het ook beweer dat Farage “nie regtig weet waarvan hy praat nie”.
Oor die afgelope dekade het die aantal aangemelde verkragtings van 4 208 in 2006 tot 6 560 in 2016 gestyg, volgens die Nasionale Raad Sweedse vir Misdaadvoorkoming soos gerapporteer deur Aftonbladet.
Skrywer praagGepubliseer op 8 Maart 2017 8 Maart 2017 Kategorieë Internasionale nuus, NuusSleutelwoord Immigrasie, swede, Verkragting
Vorige Vorige artikel: ‘Slegs nie-blankes’ vir mond-tot-mond asemhaling
Volgende Volgende artikel: Riool tas plakkers se ‘menseregte’ aan sê DA